*****

ΚΑΝΟΝΙΣΜΟΣ (ΕΟΚ) αριθ. 810/83 ΤΗΣ ΕΠΙΤΡΟΠΗΣ

της 5ης Απριλίου 1983

περί κατατάξεως ορισμένων εμπορευμάτων σε ορισμένες κλάσεις ή διακρίσεις του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,

Εκτιμώντας:

ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικά με τη δασμολογική κατάταξη των ακολούθων εμπορευμάτων:

1. κουμπαράς εκ κεραμικού με μορφή χοιριδίου μήκους περίπου 15 cm και ύψους περίπου 9 cm, διακοσμημένος με άνθη, που φέρει σχισμή στη ράχη για τη ρίψη νομισμάτων και στρογγυλό άνοιγμα στη βάση κλεισμένο με βύσμα από μαλακό καουτσούκ, απ' οπου είναι δυνατό να εξέλθουν τα νομίσματα·

2. κουμπαράς εκ κεραμικού με μορφή γηραιού επαίτη, ύψους περίπου 18 cm, με πρόσωπο και ρούχα χρωματισμένα, που φέρει σχισμή για τη ρίψη νομισμάτων και στρογγυλό άνοιγμα στη βάση κλεισμένο με ένα βύσμα από μαλακό καουτσούκ, απ' οπου είναι δυνατόν να εξέλθουν τα νομίσματα·

3. κουμπαράς εκ κεραμικού με μορφή πιγκουίνου, ύψους περίπου 30 cm, που φέρει σχισμή στη ράχη για τη ρίψη νομισμάτων και λουκέτο στη βάση·

4. κουμπαράς εκ πλαστικού με μορφή πιγκουίνου ύψους περίπου 16 cm, με κόκκινο μαντήλι, που φέρει σχισμή στη ράχη για τη ρίψη νομισμάτων·

5. κουμπαράς εκ χρωματισμένου ξύλου με μορφή κούκλας ύψους περίπου 16 cm, αποτελούμενος από κυλινδρικό δοχείο που φέρει σχισμή για τη ρίψη νομισμάτων και στο άνω μέρος άνοιγμα κλεισμένο με ξύλινη ράβδο που μετακινείται για να εξέλθουν τα νομίσματα και εφοδιασμένος με τρείς σφαίρες που παριστάνουν τα χέρια και το κεφάλι που κινείται·

6. κουμπαράς εκ λαμαρίνας σιδήρου με μορφή μικροσκοπικού γραμματοκιβωτίου (ύψους περίπου 12 cm και βάσεως περίπου 5 x 6 cm), χρώματος κόκκινου, που φέρει οπή στην πίσω πλευρά για να αναρτάται στον τοίχο, σχισμή εμπρός για τη ρίψη νομισμάτων και μικρό κάλυμμα με κλειδαριά·

ότι το Κοινό Δασμολόγιο, που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), αναφέρει στην κλάση 69.13 τα αγαλματίδια και άλλα αντικείμενα διακοσμήσεως, στην κλάση 97.02 τις κούκλες (πλαγγόνες) και στην κλάση 97.03 τα άλλα παιχνίδια (αθύρματα)· στην κλάση 39.07 τα τεχνουργήματα από πλαστικές ύλες των κλάσεων 39.01 έως 39.06· στην κλάση 44.27 ιδίως τα αντικείμενα διακοσμήσεως επιτραπέζια ή έτερα αντικείμενα διακοσμήσεως ραφίων εκ ξύλου· στην κλάση 73.40 τα έτερα τεχνουργήματα εκ χυτοσιδήρου, σιδήρου ή χάλυβος, και στην κλάση 83.06 ιδίως τα είδη για τον εσωτερικό στολισμό και διακόσμηση εκ κοινών μετάλλων· ότι για την κατάταξη των προαναφερόμενων εμπορευμάτων είναι δυνατόν να χρησιμοποιηθούν οι εν λόγω κλάσεις·

ότι τα εμπορεύματα αυτά, εξαιτίας του σχεδίου και της χρήσης τους, δεν παρουσιάζουν ούτε τα ουσιώδη χαρακτηριστικά παιχνιδιών ούτε, όσον αφορά τα είδη που αναφέρονται στα σημεία 2 και 5, τα ουσιώδη χαρακτηριστικά κούκλας· ότι τα είδη που αναφέρονται στα σημεία 1, 2 και 3, 4, 5 και 6 δεν εξαιρούνται, αντίστοιχα, από τα κεφάλαια 69, 39 και 44 ή από το τμήμα XV δυνάμει των σημειώσεων 2 ζ) του κεφαλαίου 69, 1 ρ) του κεφαλαίου 39, 1 ξ) του κεφαλαίου 44, ή 1 μ) του τμήματος XV· ότι, όσον αφορά το είδος που αναφέρεται στο σημείο 6, δεν έχει τα χαρακτηριστικά αντικειμένου εσωτερικής διακόσμησης ανάλογου με τα κομψοτεχνήματα και διακοσμητικά αντικείμενα τοίχου που αναφέρονται στη διάκριση Α της επεξηγηματικής σημείωσης της ονοματολογίας του Συμβουλίου Τελωνειακής Συνεργασίας, που αναφέρονται στην κλάση 83.06 Α·

ότι η μορφή και η διακόσμησή τους προσδίδουν στα πέντε πρώτα είδη το χαρακτήρα ειδών διακόσμησης· ότι ούτε οι διαστάσεις τους ούτε το γεγονός ότι χρησιμοποιούνται σαν κουμπαράδες επηρεάζουν το χαρακτήρα τους σαν αντικείμενα διακοσμήσεως· ότι, κατά συνέπεια, τα τρία πρώτα είδη πρέπει να καταταχθούν στην κλάση 69.13, το τέταρτο στην κλάση 39.07, διάκριση 39.07 Β V δ), και το πέμπτο στην κλάση 44.27, διάκριση 44.27 Β· ότι το έκτο είδος, δεδομένου ότι εξομοιούται προς τα κυτία, θήκες, κυτία για ζαχαρωτά και άλλα δοχεία που αναφέρονται στην παράγραφο Β 3 της επεξηγηματικής σημείωσης της ονοματολογίας του Συμβουλίου Τελωνειακής Συνεργασίας που αναφέρεται στην κλάση 73.40, πρέπει να καταταχθεί στην κλάση αυτή, διάκριση 73.40 Β·

(ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που αναφέρονται κατωτέρω κατατάσσονται στις ακόλουθες κλάσεις ή διακρίσεις του Κοινού Δασμολογίου:

1.2 // 1. Κουμπαράς εκ κεραμικού, με μορφή χοιριδίου, μήκους περίπου 15 cm και ύψους περίπου 9 cm, διακοσμημένος με άνθη, που φέρει σχισμή στη ράχη για τη ρίψη νομισμάτων και στρογγυλό άνοιγμα στη βάση κλεισμένο με βύσμα από μαλακό καουτσούκ απ' οπου είναι δυνατόν να εξέλθουν τα νομίσματα: // 69.13 Αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού // 2. Κουμπαράς εκ κεραμικού με μορφή γηραιού επαίτη, ύψους περίπου 18 cm, με πρόσωπο και ρούχα χρωματισμένα, που φέρει σχισμή για τη ρίψη νομισμάτων και στρογγυλό άνοιγμα στη βάση κλεισμένο με βύσμα από μαλακό καουτσούκ απ' οπου είναι δυνατόν να εξέλθουν τα νομίσματα: // 69.13 Αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού // 3. Κουμπαράς εκ κεραμικού με μορφή πιγκουίνου ύψους 30 περίπου cm, που φέρει σχισμή στη ράχη για τη ρίψη νομισμάτων και λουκέτο στη βάση: // 69.13 Αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού // 4. Κουμπαράς εκ πλαστικού με μορφή πιγκουίνου ύψους περίπου 16 cm, με κόκκινο μαντήλι, που φέρει σχισμή στη ράχη για τη ρίψη νομισμάτων: // 39.07 Τεχνουργήματα εκ των υλών των κλάσεων 39.01 έως 39.06

Β. Έτερα:

V. Εξ ετέρων υλών:

δ) Έτερα // 5. Κουμπαράς εκ χρωματισμένου ξύλου με μορφή κούκλας, ύψους περίπου 16 cm, αποτελούμενος από κυλινδρικό δοχείο που φέρει σχισμή για τη ρίψη νομισμάτων και στο άνω μέρος άνοιγμα κλεισμένο με ξύλινη ράβδο που μετακινείται για να εξέλθουν τα νομίσματα και εφοδιασμένος με τρεις σφαίρες που παριστάνουν τα χέρια και το κεφάλι που κινείται: // 44.27 Τεχνουργήματα λεπτουργικής και μικροεπιπλοποιίας (de tabletterie et de petite ebenisterie) (κυτία, κιβωτίδια, θήκες, θήκες τιμαλφών, θήκες ειδών γραφής, κρεμάστρες, λυχνοστάτες και έτεραι συσκευαί φωτισμού, κλπ.), αντικείμενα διακοσμήσεως επιτραπέζια ή έτερα αντικείμενα διακοσμήσεως ραφίων και είδη ατομικού στολισμού εν γένει, άπαντα εκ ξύλου. Ξύλινα μέρη των τεχνουργημάτων ή αντικειμένων τούτων:

Β. Λοιπά είδη // 6. Κουμπαράς εκ λαμαρίνας σιδήρου με μορφή μικροσκοπικού γραμματοκιβωτίου (ύψους 12 περίπου cm και βάσεως 5 x 6 cm περίπου) χρώματος κόκκινου που φέρει οπή στην πίσω πλευρά για να αναρτάται στον τοίχο, σχισμή εμπρός για τη ρίψη νομισμάτων και μικρό κάλυμμα με κλειδαριά: // 73.40 Έτερα τεχνουργήματα εκ χυτοσιδήρου, σιδήρου ή χάλυβος:

Β Έτερα

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 5 Απριλίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 172 της 22. 7. 1968, σ. 1.

(3) ΕΕ αριθ. L 72 της 18. 3. 1983, σ. 3.